b'\n_START_ARTICLE_\nGazan mielenosoitukset 2018\n_START_SECTION_\nTausta\n_START_PARAGRAPH_\nMielenosoitusten alkamisp\xc3\xa4iv\xc3\xa4 30. maaliskuuta on palestiinalaisten keskuudessa vuotuinen muistop\xc3\xa4iv\xc3\xa4, jolloin muistetaan vuoden 1976 protesteissa kuolleita. Vuoden 2018 protestit on suunniteltu kuusiviikkoiseksi kampanjaksi, joka p\xc3\xa4\xc3\xa4ttyy 15. toukokuuta \xe2\x80\x9dKatastrofin p\xc3\xa4iv\xc3\xa4n\xc3\xa4\xe2\x80\x9d eli Nakba-p\xc3\xa4iv\xc3\xa4n\xc3\xa4 (arab. \xd9\x8a\xd9\x88\xd9\x85 \xd8\xa7\xd9\x84\xd9\x86\xd9\x83\xd8\xa8\xd8\xa9, Yawm an-Nakba\xe2\x80\x8e). Se on gregoriaanisen kalenterin mukaan Israelin valtion perustamisp\xc3\xa4iv\xc3\xa4\xc3\xa4 seuraava p\xc3\xa4iv\xc3\xa4. T\xc3\xa4n\xc3\xa4 vuonna tulee kuluneeksi 70 vuotta Israelin perustamisesta.'